bg ru bg ru hbs_cyr ru bg ky bg bg bg bg bg de bg en bg en bg en bg en bg bg en bg en bg en bg en bg en bg en bg bg uk bg ru en de bg en de bg en de bg bg bg bg ru de bg de bg de bg de bg de bg de bg ru ru bg bg bg uk bg bg bg uk uk bg ru en ru bg en
Етнографският музей с нова експозиция в сграда в Стария град - plovdivtime.bg
Начало Градът Етнографският музей с нова експозиция в сграда в Стария град
Регионалният етнографски музей получи от Община Пловдив за безвъзмездно ползване къща в Стария град за експониране на свои колекции по предложение на заместник-кмета по култура, археология и туризъм Пламен Панов.
Имотът е със статут на архитектурно-строителна недвижима културна ценност с местно значение и се намира на ул. „Съборна“ № 20 в Стария град. Той е с обща площ 223 кв. м., която включва сграда на 2 етажа, със застроена площ 129 кв. м. и полуподземен етаж и тавански етаж – 65.90 кв. м.
Със своя заповед от 3 февруари 2021 г., Кметът на Пловдив Здравко Димитров предоставя безвъзмездно за управление на Регионален етнографски музей – Пловдив имота, който ще бъде ползван за експонирането на част от нашите богати етнографски колекции, както и за създаването на музейно-образователен център. По този начин се реализира една отдавнашна мечта на музейната колегия за допълнителна експозиционна площ.
Днес бе извършен актът на приемо-предаване между двете страни, като предстои музеят да направи ремонт на помещенията за своя сметка. Подписите върху документа поставиха директорът на РЕМ – Пловдив доц. д-р Ангел Янков, заместник-кметът Пламен Панов, в присъствието на представители на дирекция „Общинска собственост“, на служители на Етнографския музей, на директора на ГХГ – Красимир Линков, на представители на РАМ – Пловдив и отдел „Култура, археология и културно наследство“.
Припомняме, че РЕМ – Пловдив е основан през 1917 г., а от 1938 г. се помещава в Куюмджиевата къща – паметник на културата от национално значение. През 1938 г. по инициатива на кмета на града Божидар Здравков е поставено второто начало на съвременния музей: най-представителната къща на възрожденския Пловдив – Куюмджиевата, е определена за Общинска къща-музей. На 14 октомври 1943 г. новият дом на музея е отворен за посещения. През 1949 г. Общинската къща-музей е преименувана в Народен етнографски музей. През 1952 г. е открита първата постоянна експозиция, а през 1962 г. – втората, която се обновява периодично. Последната промяна е от миналата 2020 г.
Скоро сградата ще бъде музей
Днес над 60-те хиляди експоната са обособени в шест фонда: Селско стопанство, Занаяти, Тъкани и облекло, Мебели и интериор, Музикални инструменти и обреден реквизит, Произведения на изобразителното изкуство. Оформени са Фототека, Научен архив и Библиотека.
Регионален етнографски музей – Пловдив е постоянна институция с идеална цел, която издирва, събира, съхранява, документира и популяризира движими културни ценности и ги експонира с изследователски, образователни и популяризаторски цели.
Намира се на ул. "Съборна"
Музеят осъществява координационна, квалификационна и експертно-консултантска дейност за всички музеи и сбирки от културни ценности с етнографски характер на територията на Пловдив и региона. Оказва методическа помощ на общинските и частни музеи. Музеят е съорганизатор и домакин на станали вече традиционни фестивали (на камерната музика, седмица на занаятите), концерти, биеналета, ревюта, театрални постановки, представяния на книги, спектакли. Предлага и допълнителни атракции за туристите като възстановки на обичаи, демонстрации на традиционни занаяти и пр.
Днес бе извършен актът на приемо-предаване между двете страни
„Сърдечно благодаря на Кмета на Пловдив Здравко Димитров и на заместник-кмета Пламен Панов! Днес е един щастлив ден за нашия музей, който както знаете е утвърдена институция със столетна история и сериозен принос за съхранението, изследването и представянето на българските традиции. Благодарим за подкрепата на общината, както и за подкрепата на всички приятели на музея. Горди сме, че и днес музеят продължава родолюбивата идея, с която е бил основан, като спомага за развитието на културата и популяризирането на българското културно-историческо наследство“, каза директорът на РЕМ – Пловдив доц. д-р Ангел Янков.
С четири подвижни платформи: Концертна зала променя сценичните си пространства (Видео)
МУ-Пловдив участва в Европейската нощ на учените с „Медицинска дъга от стъкло“
Чудо: Министерство на културата обяви обществената поръчка за ремонта на Концертна зала
С четири подвижни платформи: Концертна зала променя сценичните си пространства (Видео)
МУ-Пловдив участва в Европейската нощ на учените с „Медицинска дъга от стъкло“
Чудо: Министерство на културата обяви обществената поръчка за ремонта на Концертна зала
Упойки от Средновековието показват на изложба в Пловдив ВИДЕО
Георги Стаменов: Озадачен съм, че се обжалва процедурата за ремонта на Хуманитарната гимназия
МУ-Пловдив организира Работилница за разработване на регионална иновативна мисия
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.